Dinamo își va juca șansa rămânerii în SuperLigă în dubla cu Csikszereda Miercurea Ciuc, iar prima manșă a barajului se va disputa luni pe Arena Națională din București.
Dinamo va juca pe Arena Națională barajul cu Csikszereda
Dinamoviștii s-au salvat în extremis de la retrogradarea directă din SuperLigă, după victoria din ultima etapă a play-out-ului, scor 2-0, în fața celor de la UTA.
Chiar dacă în acest sezon meciurile de acasă au fost disputate pe stadionul Arcul de Triumf, conducerea „câinilor” a decis să schimbe arena pentru meciul de baraj.
În speranța unui public numeros care să își împingă favoriții spre victorie, Dinamo va disputa prima manșă cu Csikszereda pe Arena Națională.
Biletele au fost deja puse în vânzare marți, iar prețurile sunt cuprinse între 20 de lei (peluze) și 120 lei (sectorul VIP).
Partida dintre Dinamo și Csikszereda se va disputa luni de la ora 20:00 și va fi transmisă LiveBlog de HotNews.ro, în timp ce returul va avea loc la Miercurea Ciuc o săptămână mai târziu.
SuperLiga, clasament play-out după ultima etapă
1. UTA Arad - 37 puncte
2. Oțelul Galați - 36
3. FC Hermannstadt - 34
4. Universitatea Cluj - 33
5. Petrolul Ploiești - 29
6. Poli Iași - 27
7. Dinamo București - 25 / baraj cu Csikszereda
8. FC Botoșani - 25 / baraj cu CS Mioveni
9. FC Voluntari - 24 / retrogradată direct
10. U Craiova 1948 - 22 / retrogradată direct.